
Modern üzleti szemlélet és regionális vállalkozási innováció a sport és szabadidő piacán

Kulcsszavak: vállalkozás, regionális fejlesztés, szabadidő, sport
A téma melyet feldolgozom, igen sok oldalú. Egyfelől kitér a mai generáció vállalkozáshoz való hozzáállására, arra, hogy egyre kevesebben gondolkoznak saját cég felépítésén, egyre kevesebb a kreatív gondolat és a hajlam a felelősségvállalásra. Továbbá feldolgozza a lokális szabadidő és sport tevekénységben rejlő piaci potenciált, utat mutat egy nagy befektetést igénylő, de jövedelmező lehetőség felé, mely a való életből gyűjti az adatokat és azokkal dolgozik.
Mindezt egy részletes esettanulmányon keresztül fogom szemléltetni, ahol egy gokart pálya telepítése lesz a középpontban. A témát egészen a kezdetektől fogom leírni, ahol olvasható lesz a jelenlegi győri- és Győr környéki szabadidő piac aktuális helyzete, ennek elemzése és fontosságának hangsúlyozása, az ötletet kiváltó gondolat és indok, a bennem rejlő motiváció. Annak érdekében, hogy ez egy pontos esettanulmány legyen az olvasó betekintést kap a háttérszámításokba és elemzésekbe, melyek hosszas utánajárások és tárgyalások eredményei. Részletesen megtekinthető lesz a célcsoport és a piac vizsgálata, hogy az olvasó pontos képet kapjon arról, hogy, milyen környezetben indulna el a projekt. Fontos szerepet kap a marketing stratégia előzetes kidolgozása, ahol a lehető legtöbb és leghasznosabb régi és új reklámozási módszert ötvözömegymással. Beszélni fogok arról, hogy miként építeném ki a működéshez elengedhetetlen a partnerhálózatot, a beszállítóktól egészen az alvállalkozókig. Ezt követően a fizikális kivitelezés veszi át a fő hangsúlyt, ahol valós árajánlatokkal és tervekkel fogom alátámasztani a számításokat, hogy azok a lehető legéletszerűbbek legyenek. Részletes leírást kap a vonalvezetés kidolgozása, hogy milyen fontos ismérvek alapján történik is ez, tekintettel a biztonságra és a fogyasztói élményre. A hazai, illetve a nemzetközi sztenderdekről is részletesen fogok írni, hiszen a tervek egy olyan piaci igényt kiszolgáló vállalkozást hivatottak életre hívni, mely a jelenlegi fogyasztói elégedetlenségen alapul.
Célom ezzel a dolgozattal az, hogy a végén egy használható üzleti tervet kapjak, mely alapján ez a vállalkozás a való életben is kivitelezhető.



